Max Ernst

**Max Ernst** (født 2. april 1891 i Brühl nær Köln i Tyskland, død 1. april 1976 i Paris) var en tyskfødt fransk maler, grafiker og billedhugger.

## Liv og virke
### Bakgrunn
Max Ernst vokste opp i en praktiserende katolsk troende familie. Max Ernst var den tredje av ni barn til døvstumlæreren og maleren Philipp Ernst (1862–1942) og hans hustru Luise, født Kopp (1865–1949). Sin første kontakt med malerier fikk han gjennom faren - han malte sin fem år gamle sønn i 1896 som *Jesuskind* - Jesusbarnet.

### Virke i Frankrike, USA og igjen i Frankrike
Han ble amerikansk statsborger i 1948 og fransk i 1958. Ernst hadde bosatt seg i Paris i 1921 og oppholdt seg 1941–1948 i USA. 

I 1937 beslagla Propagandaministeriet i Nazi-Tyskland flere verker av Max Ernst. Portfolioen med hans åtte første litografier, fiat modes - pereat ars / bli til mote - ned med kunst (1919) forsvant fra Wallraf-Richartzmuseet i Köln. Eksemplaret ble deretter notert som «utslettet». Konfiskert fra samme museum ble oljemaleriet Mariä Verkündigung / Marie bebudelse, også kalt Die unbefleckte Empfängnis / Den uplettede unnfangelse eller Heimsuchung / Hjemsøkelse (omkring 1922). Maleriet ble deretter vist på den tilsiktet nedverdigende vandreutstillingen *[[Entartete Kunst]]* i Hamburg i 1938. Frem til 1941 var det så lagret i et depot for verker som tilhørte propagandautstillingene, innen sporene etter den opphørte. Fra *Schlesisches Museum der Bildenden Künste* i Breslau tok man oljemaleriet Muschelblumen / Skallblomster (omkring 1928) i statlig forvaring. Det ble senere vist samme måned på den mest beryktede Entartete Kunst-utstillingen i en av *Hofgarten*s arkadeganger i München, i en sal med mottoet «Hån mot den tyske kvinne». Frem til 1943 var maleriet så til salgs for 40 dollar hos kunsthandleren Karl Buchholz i Berlin. Det ble deretter lagret i Gramzow innen det ble deponert hos *Rosgartenmuseum* i Konstanz ved krigsslutt. Deretter ble det tilbakeført til familien Buchholz gjennom Marie-Louise Buchholz. Hun førte det i 1948 til *Galería Buchholz* i Madrid, så videre til *Buchholz Gallery* i New York der det var til salgs.Hvor den senere havnet, vites ikke. Oljemaleriet *La Belle Jardinière (Erschaffung der Eva)* (1923) ble beslaglsgy på *Kunstsammlungen der Stadt Düsseldorf* i juli 1937 og ble også vist på *Entartete Kunst* i München samme måned. Det fulgte deretter med på vandreutstillingen til og med Frankfurt am Main sommeren 1939. Likesom Max Beckmanns oppslupne badestrandsmaleri *Der Strand (Am Lido)* forsvant det deretter sporløst. 

Ved utbruddet av andre verdenskrig ble han i 1939 internert noen uker som tysker. Da Tyskland okkuperte Frankrike ble han arrestert av Gestapo, men klarte å rømme. Han flyktet til USA med hjelp fra Peggy Guggenheim, som han giftet seg med. Guggenheim-familien var jødisk og hun var i fare i Frankrike. Flukten gikk via Marseille og Lisboa i det nøytrale Portugal. Hennes onkel etablerte Solomon R. Guggenheim Foundation og hun medvirket selv til Guggenheimmuseet i Venezia. 

Etter skilsmisse fra Peggy Guggenheim giftet han seg med Dorothea Tanning. Bryllupet var samtidig med Man Ray, hans gode venn, og Juliet Bowner. 

Ernst flyttet tilbake til Frankrike i 1953. Hans første kone Luise Straus døde i Auschwitz.

Han var en av de fremste utøverne innen dadaismen og surrealismen. Han deltok på documenta 1, 2, 3 og posthumt på documenta 8.

To av hans verker er registrert som beslag som entartet.

## Referanser


## Eksterne lenker
* 
* 
* 
* 
*  Max Ernst Museum Brühl
*  Max Ernst i Museum of Modern Art (MoMA) i New York
*  Flere malerier
*  Max Ernst forklart for ungdommer